དེ་ཡང་འཛམ་གླིང་ཤར་ནུབ་ཀྱི་རིག་གནས་ཀྱི་ཁྲམ་པམང་པོའི་གཡོ་ཟོལ་དང་རྐུ་འཕྲོག་ལ་བརྟེན་ནས་བོད་ཀྱི་དཔེ་རྙིང་རྩ་ཆེན་པོ་མང་ཤོས་ཤིག་མེད་བརླག་ཏུ་འགྲོ་བའི་ཉེན་ཁ་ཧ་ཅང་ཚབས་ཆེ་བ་ཞིག་རེད།དཔེར་ན་རྒྱལ་རོང་ཁོག་ནས་ཕྱི་གླིང་བ་ཞིག་གིས་བོན་གྱི་དཔེ་རྙིང་ཤིག་ཀྲུང་སྒོར་ཁྲི་བརྒྱ་ལྷག་གིས་ཉོས་ནས་ཕྱིན་སོང་བའི་གནས་ཚུལ་ཡོད་པ་དང་འདིས་དཔལ་འབྱོར་ལ་བརྟེན་ནས་བོད་ཀྱི་གནའ་དཔེ་མེད་བརླག་ཏུ་འགྲོ་བའི་ངོ་བོ་མཚོན་ནུས་པ་དང་།གཞན་རང་རེའི་ནང་ཁུལ་ནས་ཐོབ་ཐང་དང་གཡོ་འཕྲུལ་ལ་བརྟེན་ནས་སྦ་བཞེད་དང་བླ་བཞེད་སོགས་ལྷ་སའི་ནང་འཁོར་གྱི་དཔེ་རྙིང་རྩ་ཆེན་དག་སྒེར་བཟུང་བྱས་ནས་མེད་བརླག་ཏུ་འགྲོ་བའི་རྒྱུ་ཚོགས་ཚང་བར་འབད་བཞིན་པ་ནི་གོ་གནས་དང་ཐོབ་ཐང་ལ་བརྟེན་ནས་བོད་ཀྱི་གནའ་དཔེ་མེད་བརླག་ཏུ་འགྲོ་བའི་ངོ་བོ་མཚོན་ནུས་ལ་མདོར་ན་ཕྱི་ནང་གི་རིག་གནས་ཀྱི་ཁྲམ་པ་མང་པོའི་སྐྱ་འཐབ་པའི་རྒྱུ་རྐྱེན་ལ་བརྟེན་ནས་རང་རེའི་ཡང་མེས་དག་གི་རྣམ་དཔྱོད་ཀྱི་རྩལ་ལ་བརྟེན་ནས་འཁྲུངས་བའི་ནོར་བུ་འདི་དག་ད་ལྟ་ཨ་ཙ་མའི་གནས་སུ་ལྷུང་ཡོད་ཅེས་བློ་ལྡན་ཁྲེལ་ཡོད་དག་ལ་སྙན་སྐུལ་ཞུས་པ་ཡིན།